pythainlp/thai_wikipedia_clean_20230101 huggingface dataset:
มหาวิทยาลัยมุมไบ (, ชื่อไม่ทางกางการ: Mumbai University) อักษรย่อ MU หรือชื่อเดิมมหาวิทยลัยบอมเบย์  เป็นมหาวิทยาลัยรัฐบาลประจำรัฐชนิดเชิงวิทยาลัย (collegiate) ที่ตั้งอยู่ในมุมไบ รัฐมหาราษฏระ เปิดสอนตั้งแต่ระดับปริญญาตรีจนถึงระดับปริญญาเอก เช่นเดียวกับอนุปริญญาและการสอนรับรองวิทยฐานะ โดยมีการเรียนการสอนในหลายสาขา เช่น ศิลปศาสตร์ วิทยาศาสตร์ วิศวกรรมศาสตร์ และการแพทย์ การเรียนการสอนในหลักสูตรส่วนใหญ่ใช้ภาษาอังกฤษ
มหาวิทยาลัยมุมไบก่อตั้งขึ้นในปี 1857 และมีสองวิทยาเขตอยู่ในมุมไบ (วิทยาเขตกาลีนา-Kalina และวิทยาเขตฟอร์ต-Fort) อีกสองวิทยาเขตอยู่นอกมุมไบ หนึ่งในนั้นคืออนุวิทยาเขตฐาเน (Thane Sub Campus) โดยวิทยาเขตฟอร์ต (Fort) นั้นมีไว้สำหรับงานบริหารจัดการและธุรการเท่านั้น ในปัจจุบันมีหน่วยงานหลายแห่งในมุมไบที่เคยขึ้นต่อหรือเกี่ยวพันกับมหาวิทยาลัยได้แยกออกไปเป็นสถาบันหรือหน่วยงานของตนเอง มหาวิทยาลัยมุมไบเป็นหนึ่งในมหาวิทยาลัยที่ใหญ่ที่สุดในโลก และมีวิทยาลัยร่วมรวมแล้ว (affiliated college) จำนวน 711 สถาบัน (ปี 2013)
ใน "วู้ดส์ เดสพาทช์" (Wood's despatch) ซึ่งร่างโดยเซอร์ชารลส์ วู้ด (Sir Charles Wood) ในปี 1854 ได้ระบุว่ามหาวิทยาลัยบอมเบย์ได้ก่อตั้งขึ้นในปี 1857 หลังการฎีกาโดยสมาคมบอมเบย์ (Bombay Association) ไปยังรัฐบาลบริเตนในขณะนั้น โดยถอดแบบมาจากมหาวิทยาลัยต่าง ๆ ในสหราชอาณาจักร โดยเฉพาะมหาวิทยาลัยลอนดอน
สาขาวิชาแรกที่เปิดสอนคือคณะศิลปศาสตร์ (Faculty of Arts) ที่วิทยาลัยเอลเฟ็นสเทิน (Elphinstone College) ในปี 1835 และตามด้วยคณะแพทยศาสตร์ที่วิทยาลัยแพทยศาสตร์กรานท์ (Grant Medical College) ในปี 1845 ทั้งสองวิทยาลัยนี้ตั้งมาก่อนที่มหาวิทยาลัยบอมเบย์จะเกิดขึ้น แต่ท้ายที่สุดก็ได้เข้าร่วมกับมหาวิทยาลัย และส่งมอบสิทธิ์ในการออกปริญญาให้เป็นของมหาวิทยาลัยบอมเบย์หลังการก่อตั้ง ปริญญาแรกของมหาวิทยาลัยได้มอบให้ในปี 1862 สำหรับปริญญาอักษรศาสตร์บัณฑิต (Bachelor of Arts) และปริญญาใบประกอบวิชาชีพทางแพทยศาสตร์ (Licentiate in Medicine) ในตอนแรกนั้นสำนักงานของมหาวิทยาลัยตั้งอยู่ที่ศาลากลางมุมไบ
บัณฑิตหญิงคนแรกของมหาวิทยาลัยบอมเบย์คือ Cornelia Sorabji ในปี 1888 ก่อนที่เธอจะไปศึกษาต่อด้านนิติศาสตร์ที่ วิทยาลัยซัมเมอร์วิลล์ (Somerville College) ของมหาวิทยาลัยออกซ์เฟิร์ด ที่ซึ่งเธอเป็นนักศึกษานิติศาสตร์หญิงคนแรกของมหาวิทยาลัยออกซ์เฟิร์ด หลังจบการศึกษาเธอประกอบอาชีพทนาย และเป็นทนายผู้หญิงคนแรกของประเทศอินเดีย
ศิลปะกอธิก
มหาวิทยาลัยมัทราส
มหาวิทยาลัยมัทราส  เป็นมหาวิทยาลัยรัฐบาลประจำรัฐในเมืองเจนไน (ชื่อเดิม มัทราส) รัฐทมิฬนาฑู ประเทศอินเดีย ก่อตั้งขึ้นในปี 1857 ภายใต้ความร่วมมือของรัฐบาลและคณะนิติบัญญัติภายใต้รัฐบาลบริเตนประจำอังกฤษในขณะนั้น
มหาวิทยาลัยมัทราสเป็นมหาวิทยาลัยการวิจัยชนิดคอลลิกิเอต (collegiate) และมีทั้งหมดหกวิทยาเขตในเจปาวก์ (Chepauk), มารีน่า, Guindy, Taramani, มทุราโวยัล (Maduravoyal) และ เชตเปต (Chetpet) เปิดการเรียนการสอนในมากกว่า 230 หลักสูตร ภายใต้ 87 หน่วยงานด้านวิชาการที่ทำงานใน 18 สถาบันย่อย และเปิดสอนในหลายสาขา เช่น วิทยาศาสตร์ สังคมศึกษา มนุษยศาสตร์ การบริหาร และแพทยศาสตร์ ในวิทยาลัยร่วม 121 สถาบันและสถาบันวิจัยภายใต้การรับรอง 53 แห่ง นอกจากนี้ยังเป็นที่ตั้งของศูนย์กลางการวิจัยด้านนาโนเทคโนโลยี, โฟตอนิกส์ และประสาทวิทยาพิษ (Neurotoicity) ของประเทศ และมีศูนย์การศึกษาขั้นสูง (centres of advanced study; CAS) 3 แห่งในด้านชีวฟิสิกส์, พฤกษศาสตร์ และคณิตศาสตร์
ศิษย์เก่าสำคัญของมหาวิทยาลัยมัทราสได้แก่ผู้ได้รับรางวัลโนเบลสาขาฟิสิกส์สองท่าน คือ ซี วี รามัน (C.V. Raman) และ สุพรหมันยัน จันทรเสขร (Subrahmanyan Chandrasekhar) รวมทั้งประธานาธิบดีอินเดีย 5 คน และนักคณิตศาสตร์ชื่อดังอีกหลายคน เช่น ศรีนิวาสา รามานุชัน (Srinivasa Ramanujan)
ที่ราบลุ่มแม่น้ำสินธุ-คงคา
ที่ราบลุ่มแม่น้ำสินธุ-คงคา ( หรือ Indus-Ganga Plain) หรือ ที่ราบลุ่มแม่น้ำตอนเหนือของอินเดีย (North Indian River Plain) เป็นที่ราบอันอุดมสมบูรณ์ พื้นที่ 630 ล้านเอเคอร์ (2.5 ล้านตารางกิโลเมตร) บริเวณทางเหนือของเอเชียใต้ ครอบคลุมพื้นที่ส่วนใหญ่ของภาคเหนือและภาคตะวันออกของประเทศอินเดีย ส่วนตะวันออกของประเทศปากีสถาน พื้นที่ทั้งหมดของประเทศบังกลาเทศและที่ราบทางทิศใต้ของประเทศเนปาล ชื่อเรียกตั้งตามแม่น้ำสินธุและแม่น้ำคงคา และยังครอบคลุมพื้นที่เมืองขนาดใหญ่ด้วย ที่ราบมีขอบเขตทิศเหนือติดกับเทือกเขาหิมาลัยซึ่งเป็นต้นกำเนิดของแม่น้ำหลายสายและตะกอนน้ำพาที่อุดมสมบูรณ์จากแม่น้ำสองสายนี้ ที่ราบบริเวณปลายทิศใต้ คือบริเวณที่ราบสูงโชตนาคปุระ และทางทิศตะวันตกติดกับที่ราบสูงอิหร่าน
Indo-Gangetic Plain
ที่ราบลุ่มแม่น้ำตอนเหนือของอินเดีย
University of Mumbai
Mumbai University
Bombay University
University of Bombay
University of Madras
Indus-Ganga Plain
ทิวเขาอะราวัลลี
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดตาก พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดตาก
เขตการเลือกตั้งที่ 1 ประกอบด้วยอำเภอเมืองตาก อำเภอวังเจ้า และอำเภอบ้านตาก (ยกเว้นตำบลท้องฟ้า และตำบลเกาะตะเภา)
เขตการเลือกตั้งที่ 2 ประกอบด้วยอำเภออุ้มผาง อำเภอพบพระ และอำเภอแม่สอด (ยกเว้นตำบลแม่กาษา)
เขตการเลือกตั้งที่ 3 ประกอบด้วยอำเภอท่าสองยาง อำเภอแม่ระมาด อำเภอสามเงา อำเภอบ้านตาก (เฉพาะตำบลท้องฟ้า และตำบลเกาะตะเภา) และอำเภอแม่สอด (เฉพาะตำบลแม่กาษา)
ผู้ถือหุ้น
ผู้ถือหุ้น ( หรือ stockholder) คือบุคคลหรือสถาบัน (รวมถึงบริษัท บรรษัท) ที่ถือครองหุ้นในทางกฎหมาย จำนวนหนึ่งหุ้นหรือมากกว่านั้น ในบริษัทมหาชนหรือบริษัทเอกชน ผู้ถือหุ้นอาจหมายถึงสมาชิกในบริษัท โดยทางกฎหมายแล้ว บุคคลจะไม่ได้เป็นผุ้ถือหุ้นจนกว่าจะอยู่ในรายชื่อและมีรายละเอียดอื่นที่อยู่ในทะเบียนของบริษัทในฐานะผู้ถือหุ้นหรือเป็นสมาชิกบริษัท อิทธิพลของผู้ถือหุ้นในธุรกิจจะพิจารณาจากสัดส่วนการถือหุ้น ผู้ถือหุ้นของบริษัทจะแยกออกจากบริษัทโดยทางกฎหมาย พวกเขาจะไม่ต้องรับผิดชอบหนี้ของบริษัทและความรับผิดชอบหนี้ของบริษัทดังที่กล่าวมานั้นเหมือนจะเป็นค่าหุ้นที่ยังไม่ได้ชำระจนกว่าผู้ถือหุ้นได้เสนอรับรอง บริษัทไม่ได้ต้องการที่จะบันทึกเจ้าของกรรมสิทธิ์ในผลประโยชน์ของผุ้ถือหุ้น ผู้ที่ได้รับการบันทึกคือผู้ที่มีอำนาจต่อการถือครองหุ้น และมีความสอดคล้องและมีความสัมพันธ์ใกล้ชิดกับบริษัท
ผู้ถือหุ้นที่ต้องการหุ้นจากตลาดหลักจะลงนามการเสนอขายหุ้นใหม่แก่ประชาชนทั่วไปเป็นครั้งแรก และให้ทุนกับบริษัท อย่างไรก็ดีผู้ถือหุ้นโดยมากจะซื้อหุ้นผ่านตลาดรองและไม่ได้เป็นการให้ทุนโดยตรงกับบริษัท ผู้ถือหุ้นอาจได้สิทธิพิเศษซึ่งขึ้นอยู่กับชนิดหน่วยลงทุน (share class)
วังอุเมดภวัน
วังอุเมดภวัน  เป็นอาคารขนาดใหญ่ที่ตั้งอยู่ในโชธปุระ รัฐราชสถาน ประเทศอินเดีย และเป็นหนึ่งในที่อยู่อาศัยส่วนบุคคลที่ใหญ่ที่สุดในโลก ในปัจจุบันส่วนหนึ่งของวังนั้นเป็นโรงแรมที่บริหารโดยตาช โฮเทลส์ (Taj Hotels) เจ้าของโรงแรมทัชมาฮาลพาเลซในมุมไบ ส่วนของโรงแรมอุเมดภวันนี้ได้รับรางวัลโรงแรมที่ดีที่สุดในโลกสาขาตัวเลือกของนักท่องเที่ยว (World's best hotel at the Traveller's Choice Award) ของ TripAdvisor ในปี 2016 นอกจากนี้ยังมีบางส่วนของวังที่เป็นพิพิธภัณฑ์ ที่มาของชื่ออุเมด (Umaid หรือ Umed) นั้นเป็นชื่อของมหาราชาอุเมด สิงห์ (Maharaja Umaid Singh) ผู้ทรงเป็นปู่ของ Gaj Singh เจ้าของคนปัจจุบันของวัง ทั้งวงมีห้องรวม 347 ห้อง และเป็นที่พำนักหลักของราชวงศ์โชธปุระ (Jodhpur royal family) การก่อสร้างวังเริ่มต้นขึ้นโดยมหาราชาอุเมด สิงห์ ในเดือนพฤศจิกายน ปี 1929 และเสร็จสมบูรณ์ในปี 1943
การใช้สอย.
วังนั้นแบ่งการใช้สอยออกเป็นสามส่วนหลัก ได้แก่ที่พำนักของราชวงศ์ของโชธปุระ, โรงแรมหรูในเครือตาช โอเทลส์ (Taj Hotels) และพิพิธภัณฑ์เกี่ยวกับพระราชประวัติของราชวงศ์โชธปุระ ในศตวรรษที่ 20
ที่อยู่อาศัยของราชวงศ์.
ส่วนอาคารที่เป็นที่พำนักของราชวงศ์โชธปุระ (Jodhpur Royal Family) มีพื้นที่ ในจำนวนนี้เป็นสวน ภายในประกอบด้วยโถงบัลลังก์, ห้องประชุมส่วนตัว, โถงดูร์บาร์ (Durbar Hall) เพื่อพบปะสาธารณชน สระว่ายน้ำในร่ม สปา สนามเทนนิสสี่สาม สนามสควอชหินอ่อนสองสนาม และห้องอื่น ๆ เช่นเดียวกับที่พบในวังแบบตะวันตก เป็นต้น
โรงแรม.
ปีกที่เป็นโรงแรมนั้นบริหารโดยเครือตาช โฮเทลส์ (Taj Hotels Group) ภายใต้ชื่อ 'ตาช อุเมดภวัน พาเลซ โชธปุระ' ('Taj Umaid Bhawan Palace Jodhpur') นักแสดงสาวชื่อดังของบอลลีวูด ปฤยันกะ โจปรา (Priyanka Chopra) จัดงานแต่งงานกับ นิค โจนาส (Nick Jonas) ที่โรงแรมนี้ในปี 2018
ด้านในประกอบด้วยสมบัติส่วนพระองค์บางประการของมหาราชาองค์ก่อน ๆ รวมทั้งเสือ Leopard สตาฟฟ์, ธงสัญลักษณ์ขนาดใหญ่มากที่สมเด็จพระนางเจ้าวิคตอเรียพระราชทานให้แก่มหาราชาชัสวันต์ สิงห์ (Maharaja Jaswant Singh) ในปี 1877 และรถยนต์เก่าของมหาราชาองค์ต่าง ๆ ตั้งแสดงอยู่ในสวนด้านหน้าพิพิธภัณฑ์
โรงแรมทัชมาฮาลแพเลซ
การทดลองซอลิแดริตี
การทดลองซอลิแดริตี  คือการทดลองระดับนานาชาติทางคลินิกระยะที่ 3–4 จัดโดยองค์การอนามัยโลก (WHO) และองค์กรพันธมิตรเพื่อเปรียบเทียบการรักษาที่ยังไม่ผ่านการทดสอบสี่แบบ สำหรับผู้ป่วยในโรงพยาบาลที่มีอาการรุนแรงจากโควิด-19 การทดลองได้มีการประกาศเมื่อวันที่ 18 มีนาคม 2563 และ ณ วันที่ 21 เมษายนมีประเทศที่เข้าร่วมกว่า 100 ประเทศ
ในเดือนพฤษภาคม องค์การอนามัยโลกได้ประกาศความร่วมมือระหว่างประเทศ ในการพัฒนาต้นแบบวัคซีนหลายรายการพร้อมกัน เพื่อสำหรับป้องกันโควิด-19 โดยเรียกการทดลองนี้ว่า "การทดลองซอลิแดริตีสำหรับวัคซีน (Solidarity trial for vaccines)"
โครงการทดลองเพื่อค้นหาแนวทางการรักษา.
การศึกษานี้มีวัตถุประสงค์เพื่อประเมินผู้ป้วยโควิด-19 หลายพันรายอย่างรวดเร็ว ถึงประสิทธิภาพของยาต้านไวรัสและยาต้านการอักเสบที่มีอยู่ ซึ่งยังไม่ได้รับการประเมินการใช้โดยเฉพาะสำหรับผู้ป่วยโรค COVID-19 ซึ่งเป็นกระบวนการที่เรียกว่าการนำยาเก่ามาใช้รักษาโรคใหม่ ("repurposing" หรือ "repositioning") สำหรับยาที่ได้รับการรับรองในการรักษาโรคอื่น ๆ
การทดลองซอลิแดริตีได้รับการออกแบบเพื่อให้ข้อมูลเชิงลึกอย่างรวดเร็วสำหรับคำถามทางคลินิกที่สำคัญคือ
การลงทะเบียนผู้ป้วยโควิด-19 นั้นถูกทำให้ง่ายขึ้นโดยใช้รายการข้อมูลรวมถึงการให้ความยินยอมทางเว็บไซต์ขององค์การอนามัยโลก หลังจากเจ้าหน้าที่โครงการพิจารณาว่ามียาชนิดใดที่โรงพยาบาล แล้วเว็บไซต์ขององค์การอนามัยโลก จะสุ่มตัวอย่างในการให้ใช้ยาทดลองชนิดหนึ่งกับผู้ป่วยในโรงพยาบาล หรือใช้การรักษาตามมาตรฐานของโรงพยาบาล เพื่อรักษาโควิด-19 แพทย์ที่ร่วมโครงการทดลองจะทำการบันทึกและส่งข้อมูลติดตามเกี่ยวกับสถานะของผู้ป่วยและการรักษา โดยป้อนข้อมูลผ่านเว็บไซต์ WHO Solidarity การออกแบบการทดลองซอลิแดริตีนั้นไม่ได้เป็นการทดลองแบบอำพรางสองฝ่าย (double-blind) ซึ่งเป็นมาตรฐานในการทดลองทางคลินิกที่มีคุณภาพสูง แต่องค์การอนามัยโลกต้องการความเร็ว และมีคุณภาพสำหรับการทดลองในโรงพยาบาลจำนวนมากในประเทศต่าง ๆ แพทย์ในคณะกรรมการตรวจสอบความปลอดภัยระดับโลกของ WHO ตรวจสอบผลลัพธ์ระหว่างการทดลอง เพื่อช่วยในการตัดสินใจเกี่ยวกับความปลอดภัยและประสิทธิผลของยาทดลองและเปลี่ยนการออกแบบการทดลอง หรือแนะนำการรักษาที่มีประสิทธิภาพ
การศึกษาทางโปรแกรมประยุกต์บนเว็บที่คล้ายกับการทดลองซอลิแดริตี ที่เรียกว่า "ดิสคัฟเวอรี" ได้เริ่มต้นขึ้นในเดือนมีนาคม ในเจ็ดประเทศ ดำเนินการโดยสถาบันสุขภาพและการแพทย์แห่งชาติฝรั่งเศส (INSERM)
การทดลองซอลิแดริตีพยายามที่จะดำเนินการประสานงานกับโรงพยาบาลหลายร้อยแห่งในประเทศต่าง ๆ (รวมถึงที่มีโครงสร้างพื้นฐานไม่ดีสำหรับการทดลองทางคลินิก) และยังต้องดำเนินการอย่างรวดเร็ว ยุน-อาเนอ รุตทิงเกน  ประธานคณะกรรมการวิจัยแห่งนอร์เวย์ และประธานคณะกรรมการนานาชาติในการขับเคลื่อนการทดลองซอลิแดริตี กล่าวว่าการทดลองจะมีประสิทธิภาพหากการรักษามุ่งมั่นที่จะ "ลดสัดส่วนผู้ป่วยที่ต้องใช้เครื่องช่วยหายใจซึ่งโดยประมาณมีร้อยละ 20 ลง ซึ่งจำนวนดังกล่าวอาจมีผลกระทบอย่างมากต่อระบบการดูแลสุขภาพแห่งชาติของแต่ละประเทศ"
การออกแบบที่ปรับได้.
ตามคำกล่าวของผู้อำนวยการองค์การอนามัยโลก จุดมุ่งหมายของการทดลองคือ "ลดเวลาที่จำเป็นในการหาหลักฐานที่ชัดเจนว่ายาชนิดใดใช้ได้ผล" กระบวนการใช้ "การออกแบบที่ปรับได้ (adaptive design)" การทดลองซอลิแดริตีและการทดลองดิสคัฟเวอรีของยุโรป ใช้การออกแบบที่ปรับเปลี่ยนได้อย่างรวดเร็วเพื่อปรับเปลี่ยนตัวแปรเสริมของการทดลอง เมื่อได้รับผลลัพธ์ที่เกิดขึ้นจากแนวทางการรักษาสี่แบบ
การออกแบบที่ปรับเปลี่ยนได้ภายในการทดลองทางคลินิกระยะที่ 3–4 เช่น การทดลองซอลิแดริตีและการทดลองดิสคัฟเวอรี อาจทำให้ระยะเวลาการทดลองสั้นลงและใช้อาสาสมัครน้อยลง โดยอาจเร่งการตัดสินใจในการยุติการทดลองก่อนกำหนด เพื่อประหยัดค่าใช้จ่ายหากมีผลการทดลองระหว่างกาลไม่ดี หากการทดลองซอลิแดริตีแสดงหลักฐานเบื้องต้นของความสำเร็จ การเปลี่ยนแปลงการออกแบบการทดลองไปยังสถานที่ในประเทศต่าง ๆ ของโครงการสามารถทำได้อย่างรวดเร็ว เพื่อเพิ่มผลลัพธ์ในการรักษาโดยรวมของผู้ป่วยและเร่งรัดในการนำยามาใช้เพื่อการรักษา
แนวทางการรักษาภายในโครงการ.
เนื่องจากความกังวลด้านความปลอดภัย และหลักฐานของการเกิดภาวะหัวใจวายที่นำไปสู่อัตราการเสียชีวิตที่สูงขึ้น องค์การอนามัยโลกได้ระงับส่วนแนวทางการรักษาโดยใช้ยาไฮดรอกซีคลอโรควิน ของการทดลองซอลิแดริตีในปลายเดือนพฤษภาคม พ.ศ. 2563 แม้ว่าต่อมาจะมีการทบทวนนำกลับมาทดลองใหม่ แต่ก็ได้ถูกเพิกถอนอีกครั้งในเดือนมิถุนายน เมื่อการวิเคราะห์ข้อมูลที่ดำเนินการก่อนที่การรวบรวมข้อมูลจะเสร็จสมบูรณ์ แสดงให้เห็นว่าไฮดรอกซีคลอโรควิน ไม่ให้ประโยชน์กับผู้ป่วยในโรงพยาบาลที่ติดเชื้อโควิด-19 อย่างรุนแรง
การสนับสนุนและการมีส่วนร่วม.
ในช่วงเดือนมีนาคม มีการระดมทุนเพื่อการทดลองโครงการถึง 108 ล้านดอลลาร์สหรัฐ จากการบริจาคโดยผู้บริจาครายบุคคล 203,000 ราย, จากองค์กรการกุศล และหน่วยงานรัฐบาล โดยมี 45 ประเทศที่เกี่ยวข้องกับการจัดหาเงินทุนหรือการจัดการทดลอง วันที่ 19 มีนาคม ประเทศไทยเป็นหนึ่งใน 10 ประเทศแรกที่ประกาศร่วมส่งข้อมูลให้กับองค์การอนามัยโลกในการทดลองครั้งนี้
การทดลองซอลิแดริตีสำหรับแนวทางการพัฒนาวัคซีน.
องค์การอนามัยโลกได้พัฒนากลุ่มความร่วมมือนานาชาติของนักวิจัยทางด้านวัคซีน โดยกำหนดเป้าหมายระดับโลกของลักษณะของวัคซีน (Global Target Product Profile, TPP) สำหรับโควิด-19 โดยระบุคุณลักษณะที่ดีของวัคซีนที่ปลอดภัยและมีประสิทธิภาพภายใต้หมวดหมู่กว้างสองประเภทคือ "วัคซีนสำหรับการคุ้มครองระยะยาวของประชาชนที่มีความเสี่ยงสูงจากโรคติดเชื้อไวรัสโคโรนา 2019 เช่นบุคลากรทางการแพทย์" และอีกชนิดคือวัคซีนเพื่อให้เกิดภูมิคุ้มกันตอบสนองอย่างรวดเร็วสำหรับกรณีเกิดการระบาดใหม่ ทีม TPP ระหว่างประเทศก่อตั้งขึ้นเพื่อ
หน่วยงานพันธมิตรวัคซีนขององค์การอนามัยโลก จะทำการจัดลำดับความสำคัญของวัคซีน ที่ควรเข้าสู่การทดลองทางคลินิกในระยะที่ 2 และ 3 และกำหนดเกณฑ์วิธีในระยะที่สาม ที่ผสานกลมกลืนกันสำหรับวัคซีนทุกชนิดที่ได้บรรลุเข้าสู่ขั้นการทดลองสำคัญ
โครงการ Solidarity trial
โครงการ Solidarity Trial
ศูนย์ควบคุมโรคแห่งชาติ
ศูนย์ควบคุมโรคแห่งชาติ  หรือชื่อเดิม สถาบันโรคติดต่อแห่งชาติ  เป็นหน่วยงานภายใต้ส่วนงานบริการสุขภาพแห่งอินเดีย (Indian Directorate General of Health Services) ในกระทรวงสาธารณสุขและสวัสดิการครอบครัว ศูนย์ก่อตั้งขึ้นในเดือนกรกฎาคม 1963 เพื่อการศึกษาวิจัยด้านระบาดวิทยาและการควบคุมโรคติดต่อ และเพื่อจัดการกิจการของสถาบันโรคมาลาเรียแห่งประเทศอินเดีย (Malaria Institute of India; MII) ให้เป็นระบบ ในปัจจุบันศูนย์มี 8 สาขา ตั้งอยู่ที่อัลวาร์, บังคาลอร์, ตริวันดรัม, โกฌิโกเฎ, กูนูร์, ชัคทัลปุระ, ปัฏนา, ราชามุนทรี และพาราณสี โดยมีเป้าหมายเพื่อแนะนำรัฐบาลประจำรัฐต่าง ๆ ใต้การดูแลของแต่ละศูนย์ในเรื่องของสาธารณสุข สำนักงานใหญ่ของศูนย์ตั้งอยู๋ที่ศามนาถมรรค (Sham Nath Marg) ในนิวเดลี
ประวัติของศูนย์นั้นย้อนกลับไปที่การตั้งสำนักงานโรคมาลาเรียกลาง (Central Malaria Bureau) ในปี 1909 ที่กสาวลีในรัฐหิมาจัลประเทศ จากนั้นเปลี่ยนชื่อเป็นสถาบันโณคมาลาเรียอินเดีย (Malaria Institute of India) ในปี 1938 และจึงเปลี่ยนชื่อเป็น NICD ในปี 1963
NICD ได้รับการจัดระเบียบใหม่และจัดตั้งเพื่อศูนย์กลางของชาติในการสอนและวิจัยในงานด้านต่าง ๆ ของระบาดวิทยาและการควบคุมโรคติดต่อ สถาบัน NICD เป็นเหมือนศูนย์กลางในการจัดการและควบคุมโรคระบาดในประเทศอินเดีย ในปัจจุบันศูนย์ NICD อยู่ภายใต้ความร่วมมือกับสถาบันแพทยศาสตร์ มหาวิทยาลัยคุรุโควินทสิงห์ อินทรปรัสถ์ (Guru Gobind Singh Indraprastha University) เดลี
National Centre for Disease Control
ศูนย์ควบคุมโรคแห่งชาติ (ประเทศอินเดีย)
แอลัน เชปเพิร์ด
แอลัน​ บาร์ตลิต เชปเพิร์ด จูเนียร์​  เป็นนักบินอวกาศ​คนแรกของสหรัฐ​อเมริกา​ โดยเขาเดินทางไปอวกาศด้วยจรวดขับดันเรดสโตน และอยู่ใน​ห้วงอวกาศเป็นเวลา 15 นาที ที่ความสูงจากพื้นโลก 184 กิโลเมตร​ ถึงแม้ว่าเชปเพิร์ด​จะอยู่ในอวกาศเพียงช่วงเวลาสั้น ๆ​ แต่ก็เป็นก้าวกระโดด​ที่ยิ่งใหญ่​ของสหรัฐอเมริกา
เมื่อวันที่ 5 พฤษภาคม​ พ.ศ. 2514 เขาได้เดินทางไปเหยียบ​ดวงจันทร์​ ซึ่งเป็นคนที่​ 5 ในจำนวน​ 12​ คนที่เดินทางไปเหยียบ​ดวงจันทร์​ และเป็นนักบินอวกาศที่อายุมากที่สุดในขณะที่เหยียบดวงจันทร์ คืออายุ 47 ปี​
อายุขั้นต่ำของผู้เลือกตั้ง
เพอร์เซอเวียแรนซ์
เพอร์เซอเวียแรนซ์  ในชื่อเล่นว่า เพอร์ซี (Percy) เป็น เป็นยานสำรวจดาวอังคารในลักษณะของโรเวอร์ภายใต้ภารกิจมาร์ส 2020 ในโครงการ NASA's Mars Exploration Program (MEP) ของนาซา ซึ่งเป็นหนึ่งในโครงการที่นาซาพยายามที่จะค้นหาความลับของดาวเคราะห์ดวงนี้ ภารกิจนี้มีความสำคัญอย่างยิ่งในการศึกษาวิทยาศาสตร์ โดยเฉพาะการศึกษาถึงความเป็นไปได้ในการดำรงชีวิตบนดาวอังคาร​ โดยในการสำรวจดาวอังคาร​ครั้ง​นี้​นาซาจะส่งเฮลิคอปเตอร์สำรวจดาวอังคาร​ไปด้วย​ โดยนาซาจะติดตั้งเฮลิคอปเตอร์​ไว้ที่ส่วนท้องของมาร์ส 2020​ ซึ่งจะทำหน้าที่เป็นยานหลัก​ และทำหน้าที่ปล่อยเฮลิคอปเตอร์​ขึ้นบินสำรวจ
มาร์ส 2020 ได้รับการออกแบบให้คล้าย คิวริออซิตี มีความยาว 10 ฟุต (ไม่รวมความยาวแขนกล) กว้าง 9 ฟุต สูง 7 ฟุต แต่หนักถึง 2314 ปอนด์ หรือประมาณ 1050 กิโลกรัม (1.05 ตัน) โครงสร้างถูกออกแบบมาเพื่อป้องกันชิ้นส่วนภายใน ในส่วนที่เป็นสมองกลใช้ระบบประมวลผลแบบคอมพิวเตอร์ ในเรื่องของการควบคุมอุณหภูมิ ภายในประกอบด้วยเครื่องทำความร้อน (Internal Heater) เพื่อให้ยานสามารถทำงานได้ในอุณหภูมิที่หนาวจัด และฉนวนกันความร้อนเพื่อป้องกันความร้อนจากอวกาศที่จะทำให้อุปกรณ์ของยานเสียหาย ส่วนหัวของยานวางอยู่บนเสายาวเพื่อให้ยานสามารถมองเห็นในระดับมนุษย์ได้ กล้องที่ติดอยู่บนส่วนหัวของยานสามารถที่จะเก็บข้อมูลเกี่ยวกับสภาพแวดล้อมของดาวอังคารได้ นอกจากนั้นส่วนหัวยังประกอบไปด้วยอุปกรณ์ที่ทำให้ยานสามารถฟังและเปล่งเสียงได้ แขนและมือกออกแบบมาเพื่อศึกษาโครงสร้างของหินให้ละเอียดมากขึ้น ขาถูกออกแบบมาให้เหมาะกับการเคลื่อนที่บนดาวอังคาร
แชร์เฆียย์ รูมัส
แชร์เฆียย์ มีกาลาเยวิช รูมัส  เป็นนักการเมืองและนักเศรษฐศาสตร์ชาวเบลารุสซึ่งได้รับการแต่งตั้งให้เป็นนายกรัฐมนตรีเบลารุสเมื่อวันที่ 18 สิงหาคม ค.ศ. 2018
ฆูเลียน อัลบาเรซ (นักฟุตบอล)
ฆูเลียน อัลบาเรซ (; เกิด 31 มกราคม ค.ศ. 2000) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหน้าให้แก่แมนเชสเตอร์ซิตี และทีมชาติอาร์เจนตินา เขายังสามารถเล่นในตำแหน่งปีกได้ด้วย
ทีมชาติอาร์เจนตินา
ฮะรุโกะ อะริมุระ
มิตสึรุ มารุโอกะ
ฮิโรชิ นาไง (นักวาดภาพประกอบ)
เฮฟวีเวพอน
เฮฟวีเวพอน  หรือ เฮฟวีเวพอน: อะตอมมิกแทงก์  เป็นวิดีโอเกมแนวชูตเอ็มอัปเลื่อนด้านข้างที่พัฒนาและเผยแพร่โดยบริษัทป็อปแคปเกมส์ และเปิดตัวใน ค.ศ. 2005
ใน"เฮฟวีเวพอน" ผู้เล่นจะนำรถถังปรมาณูอันทรงพลังผ่านหลายด่านของกองกำลังศัตรู รถถังเคลื่อนที่ไปทางซ้ายและขวาเท่านั้น ในขณะที่อาวุธหลักมีปืนป้อมปืนที่สามารถเล็งในระยะ 180 องศา และอาวุธนิวเคลียร์ซึ่งสามารถทำลายศัตรูให้หมดไปจากจอ โครงเรื่องของเกมเกี่ยวข้องกับการบุกครองของดาวแดง (สหภาพโซเวียต) และผู้เล่นจะสวมบทบาทเป็นผู้บังคับบัญชาของอะตอมมิกแทงก์ เพื่อขับไล่การบุกครองดังกล่าวกลับไปสู่กองบัญชาการหลักของดาวแดง โดยมีหลักฐานหลักของเกมนี้คือบุคคลหนึ่งที่ต่อต้านกองกำลังคอมมิวนิสต์ ที่นำโดยโจเซฟ สตาลิน
เกมดังกล่าวมีทั้งหมด 19 ด่าน/ภารกิจ พร้อมกับสองโหมดเกม ("ภารกิจ" และ"เอาชีวิตรอด") ซึ่งในโหมดภารกิจ เราจะต้องฝ่าฟันศัตรูนับไม่ถ้วนและเอาชนะบอสในตอนท้าย โดยโหมดภารกิจได้ยกให้มีสามชีวิตในแต่ละภารกิจ เมื่อเอาชนะบอสได้ ผู้เล่นจะไปที่คลังอาวุธ ซึ่งสามารถอัปเกรดและเพาเวอร์-อัป เพื่อใช้ในภารกิจต่อ ๆ ไป หลังจากผ่านเก้าบอสแรกแล้ว ผู้เล่นจะต้องทำลายเก้าบอสตัวเดิมในเก้าระดับที่เหลือ จนถึงระดับสุดท้าย โดยบอสใหม่มีความแตกต่างกันเล็กน้อยในด้านอาวุธและเกราะ
ในเกมเวอร์ชันพีซี โหมดเอาชีวิตรอดมีเพียงชีวิตเดียวเท่านั้น และลุยเดี่ยวเพื่อรอดชีวิตจากคลื่นศัตรูที่ไม่มีวันสิ้นสุดจนกว่ารถถังจะถูกทำลาย ส่วนในเกมเวอร์ชันเอกซ์บอกซ์ 360 และเพลย์สเตชัน 3 ผู้เล่นอาจเลือกเอาชีวิตรอดด้วยตัวเอง หรือเข้าร่วมเกมเอาตัวรอดปาร์ตีสงครามที่ผู้เล่นสามารถเข้าร่วมได้สูงสุดสี่คน เกมดังกล่าวมีข้อความดูถูกหลายครั้งหรือบางครั้งเมื่อกดปุ่มออก เพื่อยุในการเล่นเกมต่อไป
โหมดหลายผู้เล่น.
สภาพพร้อมใช้งาน.
"เฮฟวีเวพอน: อะตอมมิกแทงก์" เวอร์ชันฟรีแบบจำกัดสามารถดาวน์โหลดออนไลน์ได้ที่เว็บไซต์ต่าง ๆ รวมถึงเว็บไซต์ของป็อปแคป ส่วน"เฮฟวีเวพอนดีลักซ์"ซึ่งเป็นเวอร์ชันเต็ม สามารถซื้อได้โดยมีค่าธรรมเนียม ขณะที่เอกซ์บอกซ์ 360 รุ่นเอกซ์บอกซ์ไลฟ์อาร์เคดเปิดให้ดาวน์โหลดผ่านเอกซ์บอกซ์ไลฟ์มาร์เกตเพลสเมื่อวันที่ 17 มกราคม ค.ศ. 2007 โดยมีโหมดโค-ออป เต็มรูปแบบ (ผู้เล่นสี่คน) ที่เข้ากันได้กับเอกซ์บอกซ์ไลฟ์และโหมดบอสบลิตซ์ เกมดังกล่าวได้รับการเผยแพร่สำหรับเพลย์สเตชัน 3 บนเพลย์สเตชัน เน็ตเวิร์ก รวมทั้งเพลย์สเตชัน 2 ซึ่งเวอร์ชันเพลย์สเตชัน 2 และเพลย์สเตชัน 3 มีซาวด์แทร็กที่ได้รับการปรับแต่งบทเพลงใหม่
Alexander Zverev
ไบโอช็อกอินฟินิต
ฮิโร โอโนดะ
ฟรีเชียตะวันออก
ฟรีเชียตะวันออก หรือ ฟรีสลันท์ตะวันออก  เป็นภูมิภาคประวัติศาสตร์ทางตะวันตกเฉียงเหนือของรัฐนีเดอร์ซัคเซิน ประเทศเยอรมนี ตั้งอยู่ทางตะวันตกของคาบสมุทรฟรีเชียตะวันออกเป็นส่วนใหญ่ ตั้งอยู่ทางตะวันออกของฟรีเชียตะวันตกและทางตะวันตกของอำเภอฟรีสลันท์
ทางการบริหาร ฟรีเชียตะวันออกประกอบไปด้วยอำเภอเอาริช แลร์ วิทมุนท์ และเมืองเอ็มเดิน มีประชากรประมาณ 469,000 คน และพื้นที่
ภาษาดั้งเดิมของฟรีเชียตะวันออกคือภาษาฟรีเชียตะวันออก ซึ่งตอนนี้ใกล้กลายเป็นภาษาสูญแล้ว ผู้พูดส่วนใหญ่ใช้ภาษาแซกซันต่ำฟรีเชียตะวันออกแทน ภาษาฟรีเชียตะวันออกดั้งเดิมดำรงอยู่ได้นานกว่าในสถานที่ห่างไกลหลายแห่ง เช่น ในหมู่เกาะ เช่น Wangerooge ทุกวันนี้ภาษาฟรีเชียตะวันออกสมัยใหม่สามารถพบได้ในซาเทอร์ลันท์ซึ่งเป็นอำเภอใกล้กับฟรีเชียตะวันออก ในสมัยก่อนผู้คนจากฟรีเชียตะวันออกที่ออกจากบ้านของตนภายใต้ความกดดันได้ตั้งรกรากอยู่ในพื้นที่ห่างไกลที่รายล้อมไปด้วยทุ่งนาและยังคงรักษาภาษาที่สืบทอดมาของพวกเขาให้คงอยู่ ภาษานี้ซึ่งก่อตัวเป็นเกาะภาษาที่เล็กที่สุดในยุโรปเรียกว่าภาษาฟรีเชียซาเทอร์ลันท์หรือชื่อในภาษาตัวเอง Seeltersk มีคนพูดประมาณ 1,000 คน
ชา.
ชาดำรสเข้มข้นจะเสิร์ฟเมื่อมีผู้มาเยี่ยมบ้านชาวฟรีเชียตะวันออกหรือการชุมนุมอื่น ๆ รวมทั้งดื่มพร้อมกับอาหารเช้า ในช่วงบ่าย และกลางดึก kluntjes ใช้เพื่อให้รสหวานกับชา ซึ่งเป็นน้ำตาลลูกกวาดที่ละลายช้า ๆ ทำให้หวานได้หลายถ้วย นอกจากนั้นยังใช้เฮฟวี่ครีมยังใช้ในการปรุงชาอีกด้วย โดยทั่วไปแล้ว ชาจะเสิร์ฟในถ้วยเล็กแบบดั้งเดิม โดยมีคุกกี้เล็กน้อยระหว่างสัปดาห์และเค้กในโอกาสพิเศษหรือวันหยุดสุดสัปดาห์เป็นขนมพิเศษ เค้กและขนมอบแบบดั้งเดิมที่นิยมใช้ทานคู่กับชา ได้แก่ แอปเปิ้ลสตรูเดิ้ล เค้กแบล็คฟอเรสต์ และเค้กอื่นๆ ที่ปรุงด้วยช็อกโกแลตและเฮเซลนัท
ชาไม่ได้เป็นเพียงเครื่องดื่มชนิดหนึ่งสำหรับประชากรเท่านั้น แต่ยังเป็นส่วนหนึ่งของประเพณีทางวัฒนธรรมอีกด้วย ในช่วงหลายปีที่ผ่านมา ภูมิภาคนี้ได้พัฒนาพิธีชงชาที่มีเอกลักษณ์เฉพาะซึ่งสามารถสังเกตได้อย่างเคร่งครัดในครัวเรือนที่เก่ากว่า ตามกฎข้อนี้ ผู้หญิงที่อายุมากที่สุดในรอบจะต้องเสิร์ฟชาให้กับแขกคนอื่นๆ โดยเริ่มจากคนที่อายุมากที่สุดเป็นอันดับสองและค่อยๆ ลดระดับลงโดยไม่คำนึงถึงเพศ ต้องวาง "kluntje" ไว้ในถ้วยน้ำชาก่อนที่จะเทชาลงไป หลังจากนั้นเฮฟวี่ครีมบาง ๆ จะถูกเพิ่มอย่างระมัดระวังบนชั้นบนสุดของชาเพื่อให้สามารถสร้าง "เมฆ" (wulkjes) ที่ว่ายน้ำบนชาได้ ห้ามคนชา ดังนั้นชั้นจะอ่อน เข้ม และหวานจากชั้นบนลงล่าง
วัดเทวสุนทร
อแมนดา สเตฟลีย์
อแมนดา หลุยส์ สเตฟลีย์ (; เกิด 11 เมษายน 1973) เป็นนักบริหารธุรกิจชาวอังกฤษ เธอมีความโดดเด่นเป็นพิเศษในด้านความสัมพันธ์กับนักลงทุนในตะวันออกกลาง เธอได้ช่วยกลุ่มทุนของซาอุดิอาระเบียในการเข้าครอบครองนิวคาสเซิลยูไนเต็ด ในข้อตกลงที่เสร็จสิ้นในเดือนตุลาคม ปี ค.ศ. 2021 และเธอได้เข้าร่วมเป็นคณะกรรมการบริหารด้วย
ในปี ค.ศ. 2008 สเตฟลีย์มีบทบาทสำคัญในการลงทุนมูลค่า 7.3 พันล้านปอนด์ในธนาคารบาร์เคลย์ส
ต่อมาบริษัท PCP Capital Partners ซึ่งเป็นบริษัทของสเตฟลีย์ได้ทำหน้าที่แทนมานซูร์ บิน ซาเยด อัล นาห์ยานจากราชวงศ์อาบูดาบี ในการลงทุน 3.5 พันล้านปอนด์เพื่อเข้าครอบครองหุ้นของธนาคารจำนวน 16% ตามข้อตกลงดังกล่าว PCP Capital Partners ได้รับค่าคอมมิชชั่นจำนวน 110 ล้านปอนด์ ซึ่งหลังจากการจ่ายเงินให้ที่ปรึกษาแล้ว บริษัทเหลือกำไร 40 ล้านปอนด์ สเตฟลีย์ยังมีส่วนเกี่ยวข้องกับการซื้อสโมสรฟุตบอลแมนเชสเตอร์ ซิตี้ ที่มีชื่อเสียงของมานซูร์ จากอดีตนายกรัฐมนตรี ทักษิณ ชินวัตร เมื่อเดือนกันยายน ปี ค.ศ. 2008
สเตฟลีย์ยังได้พยายามสองครั้งในการซื้อหุ้นใน นิวคาสเซิลยูไนเต็ด ครั้งแรกในปี ค.ศ. 2018 และอีกครั้งในปี ค.ศ. 2020 ซึ่งเป็นส่วนหนึ่งของกลุ่มนักลงทุนที่นำโดย กองทุนเพื่อการลงทุนสาธารณะ ของซาอุดีอาระเบีย การเข้าครอบครองเสร็จสิ้นเมื่อวันที่ 7 ตุลาคม ค.ศ. 2021 โดย สเตฟลีย์ ถือหุ้น 10% ของสโมสร พี่น้องรูเบน ถือหุ้น 10% และกองทุนเพื่อการลงทุนสาธารณะถือหุ้น 80%
Estanis Pedrola
ฆูเลียน อัลบาเรซ
ฆูเลียน อัลบาเรซ อาจหมายถึง
โยอิชิ คะโต
รีวทาโร ฮาชิโมโตะ
Julián Álvarez (footballer)
ฟรีสลันท์ตะวันออก
นานาโวะ อะคาริ
อากาเนะ ทาคายานางิ
วัดหมื่นตูม
วัดหมื่นตูม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
วัดหมื่นตูมตั้งวัดเมื่อ พ.ศ. 2021 ได้รับพระราชทานวิสุงคามสีมาเมื่อ พ.ศ. 2200 สร้างในสมัยพญาแก้ว คำว่า "หมื่นตูม" เดิมเป็นขุนนางที่มียศบรรดาศักดิ์เป็น หมื่น มีนามว่า ตูม ท่านมีความเลื่อมใสศรัทธาทางพระพุทธศาสนาจึงได้นำญาติ บริวาร ศรัทธาประชาชน ร่วมกันช่วยสร้างวัดแห่งนี้ขึ้นมา เมื่อสร้างเสร็จจึงตั้งชื่อวัดตามผู้นำสร้างถวาย กล่าวกันว่า เมื่อใดก็ตามที่กษัตริย์ราชวงศ์มังรายพระองค์ใหม่จะขึ้นครองราชย์ต้องผ่านการประกอบพิธีสรงน้ำพุทธาภิเษกก่อน มีการจัดพิธีที่วัดสำคัญสามแห่ง กษัตริย์จะต้องทรงชุดขาว ซึ่งกระทำที่วัดผ้าขาว จากนั้นจึงเข้าพิธีสะเดาะเคราะห์ที่วัดหมื่นตูม แล้วจึงสิ้นสุดด้วยพิธีสรงน้ำที่หนองน้ำวัดเจ็ดลิน
อาคารเสนาสนะที่สำคัญ ได้แก่ วิหารศิลปะล้านนา เป็นวิหารทรงเตี้ย หลังคาซ้อนชั้น โครงสร้างหลักเป็นไม้ แต่ส่วนผนังฉาบด้วยปูน ตกแต่งลวดลายสีทองอ่อนช้อยสวยงาม หน้าบันแบบม้าต่างไหม ภายในวิหารประดิษฐานพระประธาน 2 องค์ คือ พระพุทธโชคดีและพระพุทธมั่งมีศรีสุข ขนาดหน้าตัก 3 เมตร โดยในท่านั่งปางสมาธิเนื้อสำริด ด้านนอกเป็นปูนปั้นฉาบไว้องค์หนึ่ง พระเนตรมองตรง อีกองค์พระเนตรมองลงด้านล่าง พระพุทธรูปทั้งสององค์ มีอายุประมาณ 500 ปี และเจดีย์ประธานของวัด เป็นเจดีย์สีขาวย่อมุม บริเวณฐานมีรูปปั้นสิงห์แบบล้านนาเฝ้าอยู่ทั้งสี่มุม ส่วนยอดของพระเจดีย์ประดับด้วยกระจกสีเป็นลายเลขาคณิต บัลลังก์ยอดห่มแผ่นทองคำ ปลียอดหุ้มทองคำยกฉัตร
วัดป่าสิริวัฒนวิสุทธิ์
วัดป่าสิริวัฒนวิสุทธิ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทำนบ อำเภอท่าตะโก จังหวัดนครสวรรค์ มีเนื้อที่ประมาณ 96 ไร่